Document ID: 32006D0632

KOMISJONI OTSUS,
19. september 2006,
milles käsitletakse ühenduse finantsabi ühenduse brutselloosi ning suu- ja sõrataudi referentlaboritele aastaks 2006
(teatavaks tehtud numbri K(2006) 4124 all)
(Ainult inglis- ja prantsuskeelne tekst on autentsed)
(2006/632/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 28 lõiget 2,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 32 lõiget 7,
ning arvestades järgmist:
(1)
Otsusega 90/424/EMÜ sätestatakse ühenduse finantsabi menetlused veterinaaria valdkonnas. Ühenduse referentlaboritele võib anda finantsabi vastavalt kõnealusele otsusele.
(2)
Nõukogu 29. septembri 2003. aasta direktiiviga 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (3) sätestatakse ühenduse suu- ja sõrataudi referentlabori määramine.
(3)
Komisjoni 29. jaanuari 2004. aasta määrusega (EÜ) nr 156/2004, mis käsitleb ühenduse tugilaboritele antavat ühenduse finantsabi otsuse 90/424/EMÜ artikli 28 kohaselt, (4) nähakse ette, et ühendus annab finantsabi, kui kinnitatud tööprogramme viiakse tõhusalt ellu ja kui abisaajad esitavad sätestatud tähtaja jooksul kogu vajaliku teabe.
(4)
Juulis 2005 algatas komisjon menetluse uute ühenduse referentlaborite valimiseks ja määramiseks. Taotluste hindamine lõpetati 2005. aasta detsembris ning tulemustest teavitati asjaomaste liikmesriikide pädevaid asutusi. Hindamise tulemusena valiti välja uued ühenduse referentlaborid, sealhulgas brutselloosi ning suu- ja sõrataudi referentlaborid.
(5)
Määruse (EÜ) nr 882/2004 VII lisa sisaldab loendit ühenduse referentlaboritest loomatervishoiu ja elusloomade alal. Nimetatud määruses, mida on muudetud määrusega (EÜ) nr 776/2006, nimetatakse ühenduse brutselloosi referentlaborina, mis täidab määruse (EÜ) nr 882/2004 artikli 32 lõikes 2 sätestatud ülesandeid, AFSSA laborit (Laboratoire d’études et de recherches en pathologie animale et zoonoses) Prantsusmaal.
(6)
Komisjoni 31. mai 2006. aasta otsusega 2006/393/EÜ, milles käsitletakse ühenduse referentlabori määramist suu- ja sõrataudi jaoks, (5) määrati direktiivi 2003/85/EÜ XVI lisas sätestatud ülesannete täitmiseks ühenduse suu- ja sõrataudi referentlaboriks BBSRC (Biotechnology and Biological Sciences Research Council) loomatervishoiu instituudi (Institute for Animal Health) labor Pirbright Laboratory Suurbritannias.
(7)
Komisjon on andnud hinnangu tööprogrammidele ja vastavatele eelarveprojektidele, mis ühenduse referentlaborid on 2006. aastaks esitanud. Kui tööprogramme tõhusalt ellu viiakse, on programmide meetmete rakendamiseks vaja ühenduse kaasfinantseerimist nimetatud ühenduse referentlaborite teatavate abikõlblike kulude katteks.
(8)
Järelikult tuleb ühenduse brutselloosi ning suu- ja sõrataudi referentlaboritele anda ühenduse finantsabi.
(9)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Seoses brutselloosiga annab ühendus finantsabi Prantsusmaale määruse (EÜ) nr 882/2004 artikli 32 lõikes 2 sätestatud ülesannetega seotud kulude katteks; kõnealuseid ülesandeid täidab AFSSA labor (Laboratoire d’études et de recherches en pathologie animale et zoonoses, Maisons-Alfort).
2. Ühenduse finantsabi määr on 100 % AFSSA (Laboratoire d’études et de recherches en pathologie animale et zoonoses) tööprogrammi abikõlblikest kuludest kuni 125 000 euro ulatuses ajavahemikul 1. juulist31. detsembrini 2006.
Artikkel 2
1. Seoses suu- ja sõrataudiga annab ühendus finantsabi Suurbritanniale nõukogu direktiivi 2003/85/EÜ XVI lisas sätestatud ülesannete täitmiseks; kõnealuseid ülesandeid täidab BBSRC (Biotechnology and Biological Sciences Research Council) loomatervishoiu instituudi (Institute for Animal Health) labor Pirbright Laboratory Suurbritannias.
2. Ühenduse finantsabi määr on 100 % Pirbright Laboratory abikõlblikest tööprogrammi kuludest kuni 125 000 euro ulatuses ajavahemikul 1. juulist31. detsembrini 2006.
Artikkel 3
Käesolev otsus on adresseeritud Prantsuse Vabariigile ning Suurbritannia ja Põhja-Iiri Ühendkuningriigile.
Brüssel, 19. september 2006

Labels: 7
15
6